CELEX: 32021R0461
Language: fi
Date: 2021-03-16 00:00:00
Title: Komission täytäntöönpanoasetus (EU) 2021/461, annettu 16 päivänä maaliskuuta 2021, asetuksen (EY) N:o 1235/2008 muuttamisesta siltä osin kuin on kyse tarkastusviranomaisten ja tarkastuslaitosten hyväksymistä vastaavuustarkoituksessa koskevien hakemusten vastaanottamisen määräajasta neuvoston asetukseen (EY) N:o 834/2007 perustuvien luonnonmukaisten tuotteiden tuontijärjestelyjen puitteissa (ETA:n kannalta merkityksellinen teksti)

17.3.2021   
               
               
                  FI
               
               
                  Euroopan unionin virallinen lehti
               
               
                  L 91/14
               
            
         KOMISSION TÄYTÄNTÖÖNPANOASETUS (EU) 2021/461,
         annettu 16 päivänä maaliskuuta 2021,
         asetuksen (EY) N:o 1235/2008 muuttamisesta siltä osin kuin on kyse tarkastusviranomaisten ja tarkastuslaitosten hyväksymistä vastaavuustarkoituksessa koskevien hakemusten vastaanottamisen määräajasta neuvoston asetukseen (EY) N:o 834/2007 perustuvien luonnonmukaisten tuotteiden tuontijärjestelyjen puitteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 3 kohdan ja 38 artiklan ensimmäisen kohdan d alakohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksessa (EU) 2018/848 (2) vahvistetaan, että niitä valvontaviranomaisia ja tarkastuslaitoksia koskeva järjestelmä, jotka komissio on hyväksynyt asetuksen (EY) N:o 834/2007 33 artiklan 3 kohdan perusteella toteuttamaan valvontaa ja myöntämään sertifikaatteja kolmansissa maissa sellaisten tuotteiden tuontia varten, jotka antavat vastaavat takeet, korvataan niitä valvontaviranomaisia ja tarkastuslaitoksia koskevalla järjestelmällä, jotka komissio on hyväksynyt säännöstenmukaisten tuotteiden tuontia varten.
                  
               
                     (2)
                  
                  
                     Covid-19-pandemian ja siihen liittyvän kansanterveyskriisin vuoksi asetuksen (EU) 2018/848 soveltamisen alkamispäivää ja tiettyjä muita mainitussa asetuksessa tarkoitettuja päivämääriä lykättiin vuodella Euroopan parlamentin ja neuvoston asetuksella (EU) 2020/1693 (3). Tämän seurauksena asetusta (EU) 2018/848 sovelletaan 1 päivästä tammikuuta 2022.
                  
               
                     (3)
                  
                  
                     Sen varmistamiseksi, että tarvittavat hallinnolliset resurssit ovat käytettävissä tarkastusviranomaisten ja tarkastuslaitosten oikea-aikaisen hyväksymisen mahdollistamiseksi uuden järjestelmän puitteissa, komission asetuksen (EY) N:o 1235/2008 (4) 11 artiklan 1 kohtaa muutettiin komission täytäntöönpanoasetuksella (EU) 2020/25 (5) siten, että otettiin käyttöön sellaisten uusien hakemusten vastaanottamisen määräaika, jotka koskevat tarkastusviranomaisten ja tarkastuslaitosten hyväksymistä vastaavuustarkoituksessa vanhan järjestelmän puitteissa. Kyseinen määräaika on 30 päivä kesäkuuta 2020.
                  
               
                     (4)
                  
                  
                     Sen vuoksi on tarpeen muuttaa jälleen kerran asetuksen (EY) N:o 1235/2008 11 artiklan 1 kohtaa, jotta niiden uusien hakemusten vastaanottamisen määräaika, jotka koskevat tarkastusviranomaisten ja tarkastuslaitosten hyväksymistä vastaavuustarkoituksessa vanhan tuontijärjestelmän puitteissa, voidaan mukauttaa asetuksessa (EU) 2018/848 säädetyn uuden tuontijärjestelmän käyttöönottopäivän mukaiseksi.
                  
               
                     (5)
                  
                  
                     Sen vuoksi asetusta (EY) N:o 1235/2008 olisi muutettava.
                  
               
                     (6)
                  
                  
                     Jotta asianomaisilla tarkastusviranomaisilla ja tarkastuslaitoksilla olisi mahdollisuus hyödyntää 30 päivänä kesäkuuta 2021 päättyvää ajanjaksoa kaikilta osin asianomaisen tietoteknisen välineen uudelleenaktivoinnin jälkeen, tämän asetuksen olisi tultava voimaan kiireellisesti seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (7)
                  
                  
                     Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EY) N:o 1235/2008 11 artiklan 1 kohdassa päivämäärä ”30 päivänä kesäkuuta 2020” päivämäärällä ”30 päivänä kesäkuuta 2021”.
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä maaliskuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 189, 20.7.2007, s. 1.
         
            (2)  Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).
         
            (3)  Euroopan parlamentin ja neuvoston asetus (EU) 2020/1693, annettu 11 päivänä marraskuuta 2020, asetuksen (EU) 2018/848 muuttamisesta asetuksen soveltamisen alkamispäivän ja tiettyjen muiden mainitussa asetuksessa tarkoitettujen päivämäärien osalta (EUVL L 381, 13.11.2020, s. 1).
         
            (4)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).
         
            (5)  Komission täytäntöönpanoasetus (EU) 2020/25, annettu 13 päivänä tammikuuta 2020, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta ja oikaisemisesta (EUVL L 8, 14.1.2020, s. 18).